SET ปิดลบ 6 จุด เหตุการเมืองขัดแย้ง-ผิดหวังผลประกอบการบจ. ลุ้นพรุ่งนี้ดัชนียืนเหนือ 1,610
SET ปิดลบ 6 จุด เหตุการเมืองขัดแย้ง-ผิดหวังผลประกอบการบจ. ลุ้นพรุ่งนี้ดัชนียืนเหนือ 1,610 โดยดัชนีปิดตลาดวันนี้ที่ระดับ 1,609.47 จุด ลบ 5.67 จุด หรือ 0.35% มูลค่าการซื้อขาย 4.88 หมื่นล้านบาท
14 พ.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,609.47 จุด ลบ 5.67 จุด หรือ 0.35% มูลค่าการซื้อขาย 4.88 หมื่นล้านบาท
10 หุ้นกดดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้ปรับฐานจากความไม่ชัดเจนของการเจรจาการค้าระหว่างสหรัฐฯและจีน และบ้านเรายังมีความกังวลเสถียรภาพรัฐบาล หลังเริ่มเห็นสัญญาณความขัดแยังของพรรคการเมืองฝั่งรัฐบาล รวมทั้งผลประกอบการบริษัทจดทะเบียนงวดไตรมาส 3/62 ก็ยังไม่ดีด้วย
อย่างไรก็ดี มอง 3 เดือนข้างหน้าตลาดฯน่าจะดีขึ้นได้หลังผ่านจุดที่แย่สุดไปแล้ว แต่บ้านเราอาจจะฟื้นตัวด้อยกว่าตลาดอื่นในภูมิภาค เนื่องจากเศรษฐกิจบ้านเราแย่กว่าหลายประเทศที่เริ่มเห็นการฟื้นตัวบ้างแล้ว โดยการใช้จ่ายในประเทศยังชะลอตัว อันเป็นผลจากงบประมาณภาครัฐล่าช้า ทำให้เศรษฐกิจไทยไม่แข็งแกร่งเหมือนหลายประเทศ ทำให้ตลาดหุ้นไทยรอบนี้ดูอ่อนแอ
ขณะที่ตลาดหุ้นในภูมิภาคเอเชียในช่วงเช้าติดลบ แต่ช่วงบ่ายหลายตลาดฯพลิกกลับมาบวกได้ อย่างตลาดหุ้นออสเตรเลีย, ตลาดหุ้นเกาหลีใต้, ตลาดหุ้นอินเดีย เป็นต้น ส่วนตลาดยุโรปบ่ายนี้เปิดบวก โดยมองว่าทิศทางการตรึงอัตราดอกเบี้ยของธนาคารกลางสหรัฐฯ (เฟด) อาจทำให้ตลาดฯไม่มีปัจจัยหนุน และการที่เศรษฐกิจสหรัฐฯเป็นบวกก็ไม่จำเป็นต้องกระตุ้นมากนัก
สำหรับแนวโน้มการลงทุนในวันพรุ่งนี้ นายกิจพณ กล่าวว่า ยังต้องลุ้นให้ดัชนียืนเหนือ 1,610 จุด หลังจากวันนี้หลุดระดับดังกล่างส่งผลให้สัญญาณทางเทคนิคดูไม่ดี
พร้อมให้แนวรับ 1,600-1,605 จุด ส่วนแนวต้าน 1,610-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STEC   มูลค่าการซื้อขาย  2,398.83 ล้านบาท ปิดที่   14.40 บาท  ราคาไม่เปลี่ยนแปลง
PTT    มูลค่าการซื้อขาย  2,186.77 ล้านบาท ปิดที่   44.75 บาท  ลดลง  0.50 บาท
KBANK  มูลค่าการซื้อขาย  1,419.94 ล้านบาท ปิดที่  149.00 บาท  ลดลง  0.50 บาท
ADVANC มูลค่าการซื้อขาย  1,372.95 ล้านบาท ปิดที่  232.00 บาท  ลดลง  1.00 บาท
AOT    มูลค่าการซื้อขาย  1,268.62 ล้านบาท ปิดที่   79.00 บาท  เพิ่มขึ้น 0.75 บาท
 
ตลาดหุ้นเอเชีย
